CELEX: 32020D1282
Language: lv
Date: 2020-08-31 00:00:00
Title: Komisijas Lēmums (ES) 2020/1282 (2020. gada 31. augusts), ar ko Francijai atļauj piemērot pagarinājumu dažiem Eiropas Parlamenta un Padomes Regulas (ES) 2020/698 11., 16. un 17. pantā norādītajiem laikposmiem (izziņots ar dokumenta numuru C(2020) 6027) (Autentisks ir tikai teksts franču valodā)

15.9.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 301/9
               
            
         KOMISIJAS LĒMUMS (ES) 2020/1282
         (2020. gada 31. augusts),
         ar ko Francijai atļauj piemērot pagarinājumu dažiem Eiropas Parlamenta un Padomes Regulas (ES) 2020/698 11., 16. un 17. pantā norādītajiem laikposmiem
         
            
               (izziņots ar dokumenta numuru C(2020) 6027)
            
         
         (Autentisks ir tikai teksts franču valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2020/698 (2020. gada 25. maijs), ar ko nosaka īpašus un pagaidu pasākumus saistībā ar Covid-19 uzliesmojumu attiecībā uz dažu sertifikātu, apliecību, licenču un atļauju atjaunošanu vai pagarināšanu un dažu periodisku pārbaužu un periodisku mācību atlikšanu dažās transporta tiesību aktu jomās (1), un jo īpaši tās 11. panta 4. punktu, 16. panta 6. punktu un 17. panta 5. punktu,
         tā kā:
         
                     (1)
                  
                  
                     Ar Regulas (ES) 2020/698 11. panta 2. punktu tiek pagarināti termiņi, kuros vilciena vadītāja apliecības turētājam ir jāpabeidz periodiskās pārbaudes, kas citādi būtu beigušies vai citādi beigtos laikā no 2020. gada 1. marta līdz 2020. gada 31. augustam.
                  
               
                     (2)
                  
                  
                     Ar Regulas (ES) 2020/698 16. panta 1. punktu tiek pagarināti ostas iekārtu drošības novērtējumu periodiskās pārskatīšanas veikšanas termiņi, kas citādi būtu beigušies vai citādi beigtos laikā starp 2020. gada 1. martu un 2020. gada 31. augustu.
                  
               
                     (3)
                  
                  
                     Ar Regulas (ES) 2020/698 17. panta 1. punktu tiek pagarināti ostas aizsardzības novērtējumu un ostas aizsardzības plānu pārskatīšanas veikšanas termiņi, kas citādi būtu beigušies vai citādi beigtos laikā starp 2020. gada 1. martu un 2020. gada 31. augustu.
                  
               
                     (4)
                  
                  
                     Katrs no šiem pantiem ļauj dalībvalstij lūgt pagarināt tajos paredzēto pagarinājumu, ja tā uzskata, ka attiecīgā darbība varētu nebūt praktiski iespējama arī pēc 2020. gada 31. augusta, ņemot vērā pasākumus, ko tā veikusi, lai novērstu vai apturētu Covid-19 izplatīšanos. Šādiem pagarinājumiem vajadzētu būt pienācīgi pamatotiem un ierobežotiem uz laikposmu, kas ir absolūti nepieciešams, lai aptvertu laikposmu, kurā formalitāšu, procedūru, pārbaužu un apmācības veikšana varētu nebūt praktiski iespējama, un tie jebkurā gadījumā nedrīkstētu būt ilgāki par sešiem mēnešiem.
                  
               
                     (5)
                  
                  
                     Francija 2020. gada 31. jūlija vēstulē iesniedza pamatotu pieprasījumu dot atļauju piemērot sešu mēnešu pagarinājumu sešu mēnešu laikposmam, kas norādīts minētās regulas 11. panta 2. punktā. Turklāt Francija, atsaucoties uz Regulas (ES) 2020/698 16. panta 1. punktu un 17. panta 1. punktu, iesniedza pamatotu pieprasījumu dot atļauju piemērot četru mēnešu pagarinājumu laikposmam no 2020. gada 1. marta līdz 2020. gada 31. augustam un pagarināt 2020. gada 30. novembra termiņu līdz 2021. gada 28. februārim. Francija 2020. gada 5. un 14. augustā, kā arī 2020. gada 28. augustā sniedza papildu informāciju, lai pamatotu savu pieprasījumu. Pēdējā minētajā datumā tā grozīja savu pieprasījumu attiecībā uz 11. panta 2. punktā paredzēto sešu mēnešu laikposmu, saīsinot prasīto pagarinājumu līdz četriem mēnešiem. Tajā pašā datumā Francija atsauca 2020. gada 31. jūlijā iesniegto pieprasījumu pagarināt Regulas (ES) 2020/698 9. un 10. pantā noteiktos laikposmus.
                  
               
                     (6)
                  
                  
                     Attiecībā uz pieprasījumu saistībā ar Regulas (ES) 2020/698 11. pantu saskaņā ar Francijas sniegto informāciju Covid-19 pandēmija ir īpaši skārusi Francijas teritoriju, kā rezultātā valdība ir ieviesusi īpaši ierobežojošus un aizsardzības pasākumus. Minēto pasākumu dēļ 2020. gada aprīlī vilcienu vadītāju periodisko medicīnisko pārbaužu skaits nokritās līdz tikai 6 % no plānoto pārbaužu skaita.
                  
               
                     (7)
                  
                  
                     Saskaņā ar Francijas sniegto informāciju stāvoklis veselības jomā ir uzlabojies, tomēr atbilstoši medicīniskajai lietpratībai joprojām tiek piemēroti aizsardzības pasākumi, kuru mērķis ir novērst vīrusa izplatīšanos. Šo pasākumu dēļ 2020. gada maijā veikto periodisko pārbaužu skaits bija 60 % no parastā pārbaužu skaita.
                  
               
                     (8)
                  
                  
                     Neraugoties uz lielajām pūlēm, kas kopš 2020. gada jūnija tiek pieliktas, lai piešķirtu prioritāti aizkavēto pārbaužu veikšanai un palielinātu veikto medicīnisko pārbaužu skaitu, Regulā (ES) 2020/698 paredzētajā pagarinājuma laikposmā nebūs iespējams novērst radušos medicīnisko pārbaužu aizkavējumus. Attiecīgie veselības aprūpes dienestu resursi ir nepieciešami arī, lai atbalstītu ar Covid-19 inficējušos pacientus. Turklāt pandēmijas kontekstā un ņemot vērā attiecīgo medicīnisko pārbaužu īpatnības, nav iespējams būtiski palielināt to akreditēto veselības aprūpes speciālistu skaitu, kuri pārbauda vilcienu vadītāju spējas.
                  
               
                     (9)
                  
                  
                     Patlaban Francijas iestādes īsteno šādus Covid-19 protokolus:
                     
                                 —
                              
                              
                                 sistemātisks skrīnings medicīnisko centru uzņemšanās (temperatūras mērīšana, katra vadītāja anketēšana, norādījumi un aprūpe gadījumā, ja ir aizdomas par infekciju vai tiek konstatēti tās simptomi, roku mazgāšana);
                              
                           
                                 —
                              
                              
                                 distancēšanās ievērošana uzgaidāmajās telpās un atsevišķu krēslu izņemšana no apgrozības, lai nodrošinātu vismaz viena metra attālumu starp 2 cilvēkiem maskās;
                              
                           
                                 —
                              
                              
                                 pārbaužu telpu un uzgaidāmo telpu ventilācija pēc katras medicīniskās pārbaudes, medmāsu veiktām pārbaudēm (audiogramma, paraugu ņemšana) vai psiholoģisko testu veikšanas;
                              
                           
                                 —
                              
                              
                                 dezinfekcija pēc katras medicīniskās pārbaudes, medmāsu veiktām pārbaudēm (audiogramma, paraugu ņemšana) vai psiholoģisko testu veikšanas.
                              
                           Šie pasākumi samazina pārbaužu veikšanas kapacitāti par 20 % salīdzinājumā ar parastajiem apjomiem.
                  
               
                     (10)
                  
                  
                     Neraugoties uz šo pasākumu turpināšanu, Francija paredz ievērojami palielināt rudens periodā veikto medicīnisko pārbaužu skaitu, lai atgūtu iekavēto. Tomēr pilnībā atgūt iekavēto būs iespējams tikai līdz decembra beigām.
                  
               
                     (11)
                  
                  
                     Attiecībā uz Regulas (ES) 2020/698 16. panta 1. punktu un 17. panta 1. punktu Francijas sniegtā informācija liecina, ka, ņemot vērā pasākumus, ko tā veikusi, lai novērstu vai ierobežotu Covid-19 izplatīšanos, līdz 2021. gada 28. februārim Francijā varētu nebūt praktiski iespējams pabeigt visu ostas drošības novērtējumu un ostas iekārtu drošības novērtējumu pārskatīšanu, ko citādi būtu bijis jāveic vai būtu jāveic 2020. gadā.
                  
               
                     (12)
                  
                  
                     Proti, ir ārkārtīgi liels skaits ostas drošības novērtējumu un ostas iekārtu drošības novērtējumu, kas Francijā 2020. gadā jāpārskata: 7 ostas drošības novērtējumi un 62 ostas iekārtu drošības novērtējumi, kā arī tikpat daudz ostas un ostas iekārtu aizsardzības plānu. 2020. gada 3. augustā vēl nebija pārskatīti 6 ostas drošības novērtējumi un 53 ostas iekārtu drošības novērtējumi. Tas ir vairāk nekā 6 līdz 8 ostas drošības novērtējumi un 27 līdz 30 ostas iekārtu drošības novērtējumi 2021., 2022. un 2023. gadā kopā.
                  
               
                     (13)
                  
                  
                     Saskaņā ar Francijas sniegto informāciju kompetentās iestādes, kas ir atbildīgas par šo pārskatīšanu, ir bijušas un joprojām atrodas Covid-19 krīzes seku pārvaldīšanas avangardā. Šīm iestādēm ir arī pienākumi civilās drošības, riska novēršanas un krīžu pārvarēšanas jomā. Patlaban jo īpaši Francijas piekrastes apgabalos pieaug Covid-19 gadījumu skaits, un iestādēm šajās teritorijās ir jāreaģē. Turklāt audio vai video konferenču organizēšanu starp attiecīgajām pusēm sarežģī tāda aprīkojuma trūkums, ar ko nodrošina informācijas apmaiņas drošību un konfidencialitāti. Šādos apstākļos atbildīgās kompetentās iestādes, pildot savus pienākumus, saskaras ar ievērojamām praktiskām grūtībām, jo attiecīgā personāla klātienes sanāksmes un ceļojumi joprojām ir sarežģīti saistībā ar pasākumiem, kas joprojām ir spēkā, lai novērstu vai ierobežotu Covid-19 izplatīšanos.
                  
               
                     (14)
                  
                  
                     Šīs grūtības, kā arī iekavētais saistībā ar nepieciešamību pārtraukt pārskatīšanu laikā no 2020. gada 17. marta līdz 2020. gada 11. maijam (pārvietošanās ierobežojumu periods Francijā), nozīmē, ka, nepagarinot termiņu, ir praktiski neiespējami laikā pabeigt visas nepieciešamās pārskatīšanas. Pēckarantīnas periodā pārskatīšana joprojām bija sarežģīta un tāda saglabājas arī pēc tam, kad 2020. gada 10. jūlijā ārkārtas stāvoklis veselības jomā Francijā tika atcelts.
                  
               
                     (15)
                  
                  
                     Turklāt ievērojams skaits pārskatāmo ostas drošības novērtējumu un ostas iekārtu drošības novērtējumu attiecas uz Francijas aizjūras departamentiem, kur Covid-19 pandēmija izpaudās un joprojām izpaužas īpaši akūti. Papildus personālam, kas mobilizēts slimības uzliesmojuma dēļ kontinentālajā Francijā, slimnīcu ierobežotās spējas un Covid-19 lielā izplatība ir prasījusi stingrus ceļošanas ierobežojumus, tostarp karantīnas pasākumus. Tas ir tieši ietekmējis darbu saistībā ar ostu drošību, jo īpaši tādēļ, ka pilnvarotam drošības organizācijas personālam ir grūti izceļot no kontinentālās Francijas.
                  
               
                     (16)
                  
                  
                     Ņemot vērā iepriekš aprakstītos sarežģījumus, ostas un ostas iekārtu drošības novērtējumus Francijā varētu būs grūti pabeigt. Šādos apstākļos Francija lēš, ka, nepagarinot atsauces periodu līdz 2020. gada 31. decembrim un nepagarinot termiņu līdz 2021. gada 28. februārim, nebūs praktiski iespējams pabeigt atlikušās 2020. gada pārskatīšanas un atgūt ierobežojumu laikā iekavēto.
                  
               
                     (17)
                  
                  
                     Tāpēc būtu jāatļauj Francijai piemērot četru mēnešu pagarinājumu laikposmam, kas norādīts Regulas (ES) 2020/698 11. panta 2. punktā. Būtu arī jāatļauj Francijai piemērot pagarinājumu laikposmiem no 2020. gada 1. marta līdz 2020. gada 31. augustam un 2020. gada 30. novembra termiņam, kas norādīti Regulas (ES) 2020/698 16. panta 1. punktā un 17. panta 1. punktā,
                  
               IR PIEŅĒMUSI ŠO LĒMUMU.
         
            1. pants
            Francijai tiek atļauts piemērot četru mēnešu pagarinājumu Regulas (ES) 2020/698 11. panta 2. punktā noteiktajam sešu mēnešu laikposmam.
            Francijai tiek atļauts piemērot četru mēnešu pagarinājumu laikposmiem no 2020. gada 1. marta līdz 2020. gada 31. augustam, kas norādīti Regulas (ES) 2020/698 16. panta 1. punktā un 17. panta 1. punktā.
            Francijai tiek atļauts līdz 2021. gada 28. februārim pagarināt 2020. gada 30. novembra termiņu, kas norādīts Regulas (ES) 2020/698 16. panta 1. punktā un 17. panta 1. punktā.
         
         
            2. pants
            Šis lēmums ir adresēts Francijas Republikai.
         
         
            Briselē, 2020. gada 31. augustā
            
               
                  Komisijas vārdā –
               
               
                  Komisijas locekle
               
               Adina-Ioana VĂLEAN
            
         
         
            (1)  OV L 165, 27.5.2020., 10. lpp.